19. marraskuuta
Tapahtumia

461 – Pyhä Hilarius paaviksi.
461 – Magister militum Ricimer julisti Libius Severuksen Rooman keisariksi.
1274 – Yuan-dynastian hyökkäys Japaniin epäonnistui, kun yllättävä myrsky tuhosi kolmanneksen heidän laivastostaan.
1421 – Pyhän Elisabetin tulva Dordrechtin kaupungin lähiympäristössä Hollannissa.
1493 – Kristoffer Kolumbus astui ensimmäisenä eurooppalaisena saarelle, jonka hän näki ensimmäisen kerran edellisenä päivänä. Hän antoi saarelle nimen ”San Juan Bautista” (nimettiin myöhemmin Puerto Ricoksi).
1614 – Osakan saarto alkoi.
1808 – Olkijoen aselepo päätti Suomen sodan sotatoimet Suomen alueella.
1824 – Pietarin historian pahin tulva.
1863 – Yhdysvaltain sisällissota: Pohjoisvaltioiden presidentti Abraham Lincoln piti kuuluisan Gettysburgin puheensa sotilashautausmaan vihkiäistilaisuudessa Pennsylvanian Gettysburgissa.
1881 – Meteoriitti putosi Ukrainassa lähelle Großliebenthalin kylää, muutamia kilometrejä Odessasta lounaaseen.lähde?
1904 – Pohjoismaiden ensimmäinen kahvinpaahtimo Pauligin kahvilaitos ja sikuritehdas aloitti toimintansa.
1917 – Marraskuun lakko päättyi Suomessa.
1930 – Yhdysvaltalaiset Bonnie Parker ja Clyde Barrow tekivät ensimmäisen pankkiryöstönsä, mistä sai alkunsa useiden ryöstöjen sarja.
1941 – Toinen maailmansota: Australian kuninkaallisen laivaston risteilijä HMAS Sydney ja saksalainen kaappari Kormoran upottivat toisensa Länsi-Australian rannikolla. 645 australialaista ja 77 saksalaista merimiestä sai surmansa.
1942 – Toinen maailmansota: Stalingradin taistelu. Neuvostoliittolaiset kenraali Georgi Žukovin johtamat joukot käynnistivät Operaatio Uranuksen, vastahyökkäyksen Stalingradissa, mikä käänsi taistelun kulun Neuvostoliitossa Puna-armeijalle suotuisaksi.
1946 – Afganistan, Islanti ja Ruotsi liittyivät YK:hon.
1959 – Ford Motor Company ilmoitti luopuvansa huonosti menestyneen Edselin valmistuksesta.
1969 – Apollo-ohjelma: Apollo 12:n astronautit Charles Conrad ja Alan Bean laskeutuivat Oceanus Procellarumiin kolmantena ja neljäntenä ihmisenä Kuussa.
1969 – Jalkapalloilija Pelé teki tuhannennen maalinsa.
1977 – Egyptin presidentistä Anwar Sadatista tuli ensimmäinen arabijohtaja, joka teki virallisen vierailun Israeliin. Vierailun aikana hän tapasi Israelin pääministerin Menachem Beginin ja piti puheen Jerusalemissa Israelin parlamentissa knessetissä etsiessään pysyvää rauhanratkaisua (suurin osa arabimaailmasta vastusti vierailua).
1977 – Ilmailu: Transportes Aereos Portuguesesin Boeing 727 syöksyi maahan Madeiralla, 130 ihmistä sai surmansa.
1984 – Sarja räjähdyksiä PEMEXin polttoainevarastoalueella San Juan Ixhuatepecissa Méxicossa sytytti suurpalon ja surmasi arviolta 500 ihmistä.
1985 – Kylmä sota: Yhdysvaltain presidentti Ronald Reagan ja Neuvostoliiton johtaja Mihail Gorbatšov tapasivat ensimmäisen kerran toisensa Genevessä.
1990 – Pop-yhtye Milli Vanilli menetti Grammy-palkintonsa (ainoa yhtye, joka on joutunut luopumaan palkinnosta), koska paljastui, että kaksikko ei itse laulanut Girl You Know It's True -albumillaan lainkaan.
1995 – Egyptin suurlähetystössä Islamabadissa räjähti autopommi.
1997 – Bobbi McCaughey synnytti seitsemän lasta Iowan Carlislessa toisena tunnettuna tapauksena, missä kaikki seitsikon lapset jäivät henkiin.
1998 – Lewinsky-skandaali: Yhdysvaltain edustajainhuoneen lakiasiainkomitea aloitti presidentti Bill Clintonin viraltapanokuulustelut.
1998 – Vincent van Goghin omakuva Portrait de l’artiste sans barbe vuodelta 1889 myytiin Christie’sin huutokauppakamarilla 71,5 miljoonalla Yhdysvaltain dollarilla.
1999 – Euroopan turvallisuus- ja yhteistyöjärjestö (ETYJ) päätti Istanbulissa kaksipäiväisen huippukokouksensa kehottamalla poliittiseen ratkaisuun Tšetšeniassa ja hyväksymällä Euroopan turvallisuuden peruskirjan.